text: Fodbold integrerer også piger
  08 august 2018 kl. 19.03
  Piger kan være svære at lokke til at se det sjove i fodbold, men ikke i Kolding. Her er en fodboldskole for socialt udsatte piger et effektivt redskab til at få unge piger fra socialt udsatte boligområder godt integreret. 
  Joudy Al Yussouf blev bidt af fodbold for to år siden, og er i denne uge en af de mange piger, som er på fodboldskole i Kolding. Joudy elsker fodbold.
  Joudy Al Yussouf, 12 år, Kolding: "Man kan få nogle nye venner og lære nogle nye tricks, og det er sejt at spille fodbold som en pige. Piger, det er ikke så tit, de spiller fodbold."
  - Man kan få nogle nye venner og lære nogle nye tricks, og det er sejt at spille fodbold som en pige. Piger, det er ikke så tit, de spiller fodbold, fortæller Joudy Al Yussouf.
  Joudy er ikke den eneste, der har det sådan. 22 piger er tilmeldt fodboldskolen i denne uge, for fodbold kan noget godt for pigerne.  
  Det var minister ligestilling- og fiskeri- og nordisk samarbejde Eva Kjer Hansen som for ti år siden bevilgede penge til integrationsprojektet, og i dag var hun tilbage for at se resultatet.
  Eva Kjer Hansen, minister for ligestilling, fiskeri og nordisk samarbejde, Venstre: "Her ser vi et af de bedste integrationsprojekter i Danmark"
  - Med det her projekt åbner der sig en dør til det etablerede foreningsliv, som vi har i Danmark, og som er så vigtigt for at være borger her landet. Så her ser vi et af de bedste integrationsprojekter, mener Eva Kjer Hansen. 
  Det er DIF Get2sport, som arrangerer pige-fodboldskolerne i de mest udsatte boligområder. I følge foreningen er pigerne og kvinderne vigtige i forhold til at få flygtninge og borgere med anden etnisk baggrund integreret i det danske samfund.
  